Amenzi pe bandă rulantă pentru turiștii români din Bulgaria care și-au parcat mașinile într-o arie protejată. Ce scuze invocă
Turiștii români care s-au dus să își petreacă vacanța pe o plajă sălbatică din Bulgaria s-au ales cu amenzi. La Șabla, oamenii au parcat mașinile și rulotele într-o arie protejată, ceea ce este interzis prin lege și în țara vecină. Peste 100 de amenzi au fost date la o acțiune la care au participat și polițiști din România.